Puntarska draga
Puntarska draga (zvana još i Košljunska draga) je uvala Jadranskog mora na sredini otoka Krka, između grada Krka i Punta.

Geografija 
Puntarska draga je velika i plitka uvala (najveća dubina 9 m, prosječna 1.5-2 m) u dubini Krčkog zaljeva izduljenog ovalnog oblika (sjever -jug) najveće dužine oko 3 km, i najveće širine oko 2 km, koja je s otvorenim morem povezana uskim morskim kanalom - Buka širokim oko 150-200 m). Zaljev je vjerojatno nastao potapanjem kraške uvale, još su i danas na njenoj sjeveroistočnoj obali vidljive manje skupine trske (Phragmites australis) kao posljednji ostaci ranije močvare.

Na istočnoj obali zaljeva nalazi se naselje Punat i istoimena marina, u sredini uvale je otočić Košljun sa franjevačkim samostanom, u dubini uvale sa istočne strane je crkva sv. Dunat, a na zapadnoj obali poluotok  Prniba.

Ekološka ugroženost 
Zbog plitkosti i sve veće urbanizacije, Puntarska draga postaje ekološki osjetljivo područje. U Puntarskoj dragi izrazita je eutrofizacija (proces obogaćivanja vode nutrijentima) dovela je do osiromašenja prirodne zajednice. Na zamuljenoj površini kamenitog dna i na muljevitom dnu prisutne su alge vrste Dasycladus vermicularis i roda Cladophora.

Arheološki lokaliteti 
U Puntarskoj dragi nalaze se slijedeći arheološki lokaliteti;
 Trojna, grobne gomile iz liburnskog doba, uvala Trojna
 Prvo more, ostatci kasnoantičkog-ranobizantskog naselja
 sv.Vid, ruševine srednjovjekovne crkvice, na poluotoku Prniba
 sv.Toma, ostatci građevina iz antičkog-ranokršćanskog i srednjovjekovnog doba, na poluotoku Prniba
 sv.Danijel,  na poluotoku Prniba

Izvori

Vanjske veze 
 Puntarska draga na portalu peljar.cvs.hr
 Marina punat

Zaljevi u Hrvatskoj
Zaljevi Jadranskog mora
Krk